Krokodillejegeren Steve Irwin fikk stjerne på Hollywood Walk of Fame
Natt til fredag ble den australske TV-kjendisen hedret i Hollywood . Sønnen Robert Irwin, datteren Bindi Irwin og kona Terry Irwin var alle til stede under seremonien i Hollywood. – Sammen vil vi fortsette å kjempe for alt pappa jobbet så hardt for, sa Bindi gråtkvalt til de frammøtte, ifølge Sydney Morning Herald. I krokodillejegerens ånd var også en spesielle gjest invitert: En flere meter lang søramerikansk anakonda som buktet seg over den nylig avdukede stjernen. Nær 1000 mennesker skal ha møtt opp, ifølge Nine News. Naturverneren og dyre-entusiasten Steve Irwin døde 4. September 2006 mens han filmet et innslag på Great Barrier Reef i nærheten av Port Douglas, da han fikk en pilskate-pigg i hjertet. Han ble 44 år gammel. Familien har fortsatt å jobbe for å videreføre Steves arv med å formidle kunnskap om dyreriket og å drive Australian Zoo i Queensland. Det vil også bli avholdt en galla for Steve Irwin i Beverly Hills 5. Mai, for å feire livet og arven hans.
Barna til avdøde «Crockodile Hunter», Steve Irwin, var beveget da de mottok en stjerne på Hollywood Walk of Fame på farens vegne.